Teroristicki napad velikih razmjera sprijecen u Londonu
Automobil pun kanistera benzina i ostrih srapnela bio je parkiran u blizini jednog nocnog kluba
Britanska policija javlja da su u još jednom automobilu našli dijelove bombe, samo nekoliko sati nakon što su demontirali veliku automobilsku bombu u centralnom Londonu. Vlasti su prethodno zatvorile Park Lane, glavnu komunikacijsku arteriju blizu Buckinghamske Palate i Hyde Parka, dok su pretraživali ovaj drugi automobil. Prethodno je najviši zvaničnik Scotland Yarda, Peter Clarke, reporterima rekao da je prvi automobil, pronadjen kod jednog popularnog noćnog kluba u kojem se nalazilo na stotine osoba, bio pun kanistera benzina i eksera. On je rekao da bi detonacija bombe usmrtnila i ranila mnoge, i nanijela ogromnu materijalnu štetu. Policija navodi da su je pozvali nakon što su radnici hitne pomoći, koji su radili na jednom drugom slučaju primijetili dim unutar automobila. Gospodin Clarke je rekao da je policija onemogućila potencijalna sredstva detoniranja automobila bombe. On je rekao da je isuviše rano špekulirati ko je odgovoran. Britanska ministrica unutrašnjih poslova Jacqui Smith je reporterima rekla da se njena zemlja suočava sa najozbiljnijom prijetnjom medjunarodnog terorizma i pozvala gradjane da budu na oprezu. Nešto ranije, britanski premijer Gordon Brown, koji je u srijedu preuzeo dužnost od Tonija Blaira, je naglasio važnost zaštite javne sigurnosti. On je rekao da taj incident pokazuje da se Britanija suočava sa ozbiljnom i kontinuiranom prijetnjom. cn #130